En primer lloc hem de tramitar un comunicat previ d’obres i caldrà pagar l’impost de construccions i obres ( ICIO) que té un cost aproximat d’un 4% del cost de l’obra abans de l’IVA (depèn de les ordenances fiscals de cada ajuntament). En tot cas, la majoria d’ajuntaments disposen d’una bonificació del 95% del valor de l’impost per aquells projectes que incorporin panells solars a casa. Nosaltres tramitem aquesta bonificació. A més a més caldrà pagar la taxa de la llicència urbanística que té un cost aproximat d’un 1,5% del cost de l’obra abans de l’IVA ( normalment entre 50 € i 100 €). Alguns ajuntaments també demanen dipositar un petit dipòsit per la gestió de les runes el qual es retorna al finalitzar l’obra i presentar el certificat del gestor de residus que ha recepcionat les runes. Un cop tramitat el comunicat previ d’obres, haurem de fer l’obertura del centre de treball per si mai hi haguès una inspecció de treball o es produïs un accident greu a l’obra. Aquest tràmit no té cost, però té un preu molt alt si t’enganxen treballant sense haver fet el tràmit. Ara ja podem començar la instal·lació, tot i que alguns ajuntaments de forma ilegal, tramiten el que en diuen un comunicat d’obra diferit que ens obliga a esperar la seva ressolució per l’aprovació del comunicat previ d’obres. Un cop feta la instal·lació, començarem amb els tràmits de legalització; en primer lloc la isncripció de la instal·lació en el Registre d’Instal·lacions Tècniques i de Seguretat Industrial ( RITSIC) sense cost, i finalment la inscripció en el Registre d’Autoconsum de Catalunya amb un cost de 32 €.